tomron87/hebrew-wikipedia-sentences-corpus huggingface dataset:
האירים גייסו 5,500,000$ למען הרפובליקה האירית, והפרלמנט האירי קבע ש-500,000 דולר ייתרמו למערכת הבחירות.
לא ידוע כיצד הכסף הושקע.
באופן אירוני, היועץ המשפטי למגייסי התרומות היה רוזוולט.
רוב האירים פשוט לא הצביעו במערכת הבחירות, מה שאפשר לרפובליקנים לזכות בניצחונות גדולים בערים הגדולות.
הגרמנים לא הצביעו או בחרו ברפובליקנים ובכך נתנו לרפובליקנים ניצחונות במערב-התיכון הכפרי.
וילסון קיווה לערוך משאל עם על ההצטרפות לחבר הלאומים, אך לא עשה זאת.
הרדינג התנגד לחבר הלאומים וזכה לתמיכת הרפובליקנים.
הוא הלך לבית הלבן כדי לקבל את ברכתו של וילסון ולכאורה תמך בחבר, אולם לאחר שגילה שרוב הציבור וגם הדמוקרטים אינו תומך בהצטרפות, החליט להתנגד לסעיף שדרש מארצות הברית להצטרף לכל מלחמה שיכריז חבר הלאומים (עמדתו של מנהיג הרפובליקנים בסנאט, הנרי קבוט לודג').
חבר הלאומים אמנם היה חשוב בתוך הממשלה, אולם לא לציבור.
מסע הבחירות גם לא עסק בנושאים מסוימים: הציבור לא הבין את הרעיונות אותם ייצגו הרדינג וקוקס.
נפוצו שמועות שהרדינג הוא צאצא למשפחה שחורה אבל הן לא תפסו תאוצה.
קוקס נאם בפני תומכיו ברחבי המדינה, בירידים, בתחנות רכבת ובנאומים רשמיים.
הוא נאם בפני שני מיליון אנשים.
הרדינג ערך מסע בחירות ממרפסת ביתו כמו ויליאם מקינלי ב-1896. אלפי תומכים הגיעו אל חצר ביתו.
מנהל מסע הבחירות הרפובליקני השקיע 8.1 מיליון דולר במסע הבחירות, פי ארבעה מקוקס.
הסלוגן שהרדינג השתמש בו במודעות היה "אמריקה לפני הכל".
כרזות בחירות דרשו לסיים מעורבות בינלאומית, השתמשו בתדמית לאומית והשתמשו בסיסמאות כ"שליטה מוחלטת על ארצות הברית בידי ארצות הברית", "עצמאות היא עצמאות, כעת כמו ב-1776", "המדינה תישאר אמריקנית.
נשיאה הבאה יישאר במדינתנו", ו"החלטנו לפני זמן רב שנתנגד לשלטון זר על עמנו".
בליל הבחירות, 2 בנובמבר, תחנת רדיו מסחרית דיווחה על הבחירות בפעם הראשונה, כשהקריינים קוראים תוצאות בטלגרף בזמן אמת.
מעט האנשים שהיו להם מקלטי רדיו במזרח ארצות הברית שמעו זאת.
הרדינג ניצח ניצחון גדול בכל מקום מלבד בדרום.
האירים והגרמנים שתמכו בוילסון ובמדיניות השלום שלו ב-1916, עכשיו הצביעו נגד וילסון חוזה ורסאי.
הגרמנים הצביעו להרדינג, בטענה שתמיכה בו היא התנגדות לדעות הקדומות שהגרמנים סבלו מהן במהלך המלחמה.
אף עיתון גרמני לא תמך בקוקס.
האירים, זועמים על סירובו של וילסון לעמוד לצד אירלנד, לא הצביעו בכלל.
הרפובליקנים שלטו בהצבעה האתנית, והרדינג ניצח בכל הערים הגדולות.
זאת הייתה מערכת הבחירות הראשונה בה כל אישה מכל מדינה יכלה להצביע, לאחר העברת התיקון ה-19 לחוקת ארצות הברית באוגוסט 1920, לפני הבחירות.
טנסי הצביעה להרדינג, ובכך הרדינג היה למועמד הרפובליקני הראשון מאז סיום תקופת השיקום שקיבל קולות ממדינה שהייתה בקונפדרציה בעבר.
הרפובליקני האחרון שזכה בטנסי היה יוליסס ס.
אף על פי שקוקס נוצח בקלות, שותפו, פרנקלין רוזוולט, הפך ידוע מאוד בעקבות מסע הבחירות האנרגטי שלו.
ב-1928 הוא נבחר להיות מושל ניו יורק, וב-1932 נבחר להיות הנשיא, ונשאר בתפקיד עד מותו ב-1945, והיה הנשיא שכיהן התקופה הארוכה ביותר.
יוג'ין דבס היה שוב המועמד של המפלגה הסוציאליסטית, וקיבל 3.4% מהקולות (913,664 קולות), אף על פי שהיה בכלא בגלל שהביע ביקורת על המלחמה ועל הגיוס הכללי.
בבחירות הללו, המפלגה קיבלה את מספר הקולות הגבוה ביותר בהיסטוריה שלה, גם אם לא האחוז הגבוה ביותר (דבס קיבל כ-6% מהקולות ב-1912).
זאת הייתה הפעם החמישית והאחרונה שדבס רץ לנשיאות.
פרלי כריסטנסן, ממפלגת העבודה החקלאית, קיבל כאחוז אחד מכלל הקולות ואילו מועמד מפלגת האיסור, אהרון ווטקינס, קיבל 0.7% מהקולות, התוצאה הכי גרועה למפלגת האיסור מאז 1884. כשהתיקון ה-18 לחוקת ארצות הברית עבר, והתחיל את תקופת היובש, המפלגה נראתה פחות רלוונטית.
מספר הקולות ב-1920 היה 26,750,000, עלייה של שמונה מיליון מהבחירות הקודמות.
הדמוקרטים לא הצליחו להעלות את כמות הקולות שלהם, אולם הרפובליקנים הכפילו את קולותיהם, וכך גם שאר המועמדים.
העלייה במספר הקולות התרחשה בגלל התיקון התשעה-עשר.
הרדינג והרפובליקנים ניצחו בשני-שלישים מהמחוזות (1,949), והדמוקרטים רק ב-1,101, מספר נמוך יותר מאלטון פארקר ב-1904, והמספר הנמוך ביותר שזכו לו בין 1896 ל-1932. הדמוקרטים לא ניצחו באף מחוז בחוף הפסיפי, ורק בשלושה עשר במדינות ההרריות, בהן זכה וילסון ל-223 בבחירות הקודמות.
הפסידו במחוז אחד לפחות בכל אזור ובכל מדינה פרט לקרוליינה הדרומית ולמיסיסיפי.
אחד-עשר מחוזות בטקסס תמכו במועמדים "אחרים", ושבעה מחוזות - שניים פחות מ-1916 - לא הגישו קולות בגלל נישול שחורים מזכות הצבעה, או העובדה שהיו מאוכלסים בידי ילידים אמריקנים שלא קיבלו אזרחות מלאה.
הרדינג זכה לאחוז הקולות הגבוה ביותר בין 1896 ל-1932, ואף עקף את רוזוולט ב-1932.
אף על פי שהדמוקרטים זכו ל-34.13% מהקולות, הם לא ירדו מתחת ל-24% באף מחוז, ובשלושה אזורים היו המפלגה המנצחת.
המפלגה עדיין הייתה כוח אופוזיציוני גדול, אפילו שקוקס זכה רק ב-11 מדינות, ובפחות אלקטורים מפארקר ב-1904. יותר משני-שלישים מהקולות שהשיג קוקס היו ממדינות שהרדינג זכה בהן.
ניתוח ההצבעה לפי המחוזות, מראה שוילסון היה זה שסבל מהבוחרים, אולם לא המפלגה הדמוקרטית ומדיניות הפנים שלה.
הבחירות לנשיאות ארצות הברית ב-1924 היו מערכת הבחירות הנשיאותיות ה-35, ונערכו ב-4 בנובמבר 1924. הנשיא המכהן קלווין קולידג', המועמד הרפובליקני, נבחר לכהונה מלאה.
קולידג' מונה לנשיאות בשנת 1923 לאחר מותו של הנשיא הקודם, וורן הרדינג.
לקולידג' ניתן קרדיט על הכלכלה המשגשגת מבית והיעדר משברים מחוץ.
הפיצול במפלגה הדמוקרטית עזר לו.
המועמד הדמוקרטי היה ג'ון דייוויס, חבר קונגרס לשעבר ודיפלומט אנונימי מוירג'יניה המערבית, המועמד היחיד אי פעם ממדינה זאת.
דייוויס היה האיש הראשון ממדינה שתמכה בעבדות והועמד לבחירה לנשיאות מאז מלחמת האזרחים.
מפני שדייוויס היה שמרן, כמה דמוקרטים ליברליים פרשו מהמפלגה והחליטו לתמוך במועמדותו של הסנאטור מוויסקונסין, רוברט לה פולט, שהיה המועמד של המפלגה הפרוגרסיבית.
לה פולט זכה במדינת מגוריו, ויסקונסין, והיה האדם היחיד מוויסקונסין שזכה באלקטורים.
פרשנים פוליטיים טוענים שבחירות אלו היו נקודת השיא של השמרנות האמריקאית, כיוון ששני המועמדים היו שמרנים, תמכו בהפחתת המעורבות הממשלתית ובהפחתת מיסים.
רוברט לה פולט, המועמד השלישי, הביע דעות נגדיות לכך.
הסנאטור רוברט לה פולט מוויסקונסין
כשקולידג' מונה לנשיאות, התמזל מזלו בכך שהיה לו קבינט יציב שלא הוכתם מהשערוריות בממשל הרדינג.
הוא זכה בלב הציבור בעזרת מעורבותו בשביתת הכורים בפנסילבניה, אף על פי שמושל המדינה, גיפורד פינצ'ו, היה האחראי לרוב המשא ומתן עם איגוד הכורים.
אבל הפלגים השמרניים בתוך המפלגה הרפובליקנית עדיין פקפקו בשמרנותו של הנשיא החדש, בשל עברו הליברלי-יחסית בזמן כהונתו כמושל מסצ'וסטס.
קולידג' גם לא היה המועמד המועדף שלהם לתפקיד סגן הנשיא ב-1920; הסנאטור אירווין לנרוט היה המועמד של מנהיגי המפלגה באותה השנה, אבל הצירים התנגדו לו.
למרות זאת, קולידג' גם לא היה פופולרי בקרב האגפים הליברליים והפרוגרסיביים במפלגה.
לאחר ניצחונותיהם של המועמדים הפרוגרסיביים בבחירות של 1922, הם התנגדו להמשך מדיניותו של הרדינג.
בסתיו 1923, הסנאטור היירם ג'ונסון מקליפורניה הכריז על כוונתו להתמודד מול קולידג' בבחירות המקדימות, זאת בעוד שחבריו של הסנאטור רוברט לה פולט כבר תכננו להקים מפלגה שלישית.
קולידג' החליט לחסל את האיום מצד ג'ונסון בכך שניסה לזכות לתמיכה מצד ליברלים.
הוא התחבר אל הסנאטור ויליאם בורה מאיידהו, וניסה לדבר על פיוס עם ברית המועצות בדצמבר כדי לזכות בתומכיו.
אף על פי שברית המועצות הייתה מוכנה לכך, מזכיר המדינה, צ'ארלס אוונס יוז, דחה את המדיניות הזאת.
בורה עמד לנטוש את קולידג', אבל גילויי השחיתות בקרב הממשל הקודם שכנעו אותו להישאר ולנסות לשכנע את קולידג' להתקרב יותר לצד הליברלי.
קולידג' עצמו נראה מהוסס בנוגע לתמיכה באחת מהדרכים.
נאום מצב האומה שלו בינואר לא היה ליברלי או שמרני.
הוא הבטיח לבורה שוב ושוב שיפטר את התובע הכללי, הארי דוהרטי, שנחקר כבר פעמיים בידי הממשלה.
בנאום לכבוד יום הולדתו של אברהם לינקולן, קולידג' הבטיח שיפעל למען ניקיון כפיים, וכך הצליח לשמור את בורה לצידו עד שלא חשש מהשפעתו.
קולידג' היה מספיק חזק כדי להחליף לא רק את חברי הממשלה המושחתים אלא גם עסקני מפלגה בוועידה הלאומית ואנשים בדרגים הגבוהים של המפלגה, כשהוא מקדם במקומם את נאמניו; קולידג' יצר ממשלה שמרנית שלא הייתה קשורה למנגנון המפלגתי.
בניסיון לשמור על חלק מהליברלים אצלו, הוא הציע לבורה להיות סגנו.
הסנאטור דחה זאת, וסירב לתמוך בקולידג' בוועידה הרפובליקנית.
לאחר מכן בורה סירב גם להיות נוכח בוועידה.
בנוסף לכך, היה על קולידג' לבנות מחדש את התשתית הארגונית של המפלגה שלו.
ויליאם באטלר, יו"ר המפלגה, לא הפגין חיוניות מספקת בתפקיד, וקולידג' נאלץ ללכד את מפלגתו.
הוא היה צריך לבסס את שליטתו במפלגה כדי להבטיח את מועמדותו.
קולידג' נתן את חסותו לחברים דרומיים של המפלגה, שלא היו מאורגנים מספיק.
כך הוא קיבל צירים דרומיים בוועידה.
הוא גם הודיע שיפטר מנהיגים רפובליקניים ממוצא אפרו אמריקני בדרום כדי למשוך עוד תומכים לבנים למפלגה.
רק היירם ג'ונסון איתגר אותו בדרום.
היריב הכי מסוכן עבור קולידג', המושל פרנק לואדן מאילינוי, החליט ש-1924 תהיה שנת ניצחון לדמוקרטים ולכן לא רצה להתמודד.
כשהבחירות באלבמה הסתיימו בתיקו בין קולידג' וג'ונסון, נציגי הממשל במדינה העניקו את הצירים לקולידג'.
כבר ב-2 בינואר, ג'ונסון פתח במסע הבחירות המקדימות שלו.
בקליבלנד, אוהיו, הוא תקף את הוועידה הרפובליקנית על העלאת מספר הצירים הדרומיים וגם ביקר את קולידג' על כך שסיפק נשק לכוחותיו של אלווארו אוברגון במקסיקו.
ג'ונסון גם טען שהממשל לא אוכף בתקיפות מספקת את חוק היובש, והתנגד לתוכניתו של מזכיר האוצר, אנדרו מלון, להפחתת מיסים, שנטען שתעזור רק לעשירון העליון.
כדי לחסל את ג'ונסון, קולידג' השתמש בקשריו.
הוא ארגן מפגש בין מנהל מסע הבחירות שלו, ויליאם באטלר, לסנאטור מאינדיאנה, ג'יימס ווטסון.
קולידג' זכה לתמיכה ממתנגדים לחוק היובש, ונכנס אל המירוץ בקליפורניה מול ג'ונסון.
המושל גיפורד פינצ'ו קיבל את מקומו במשלחת של המדינה שלו בתמורה לתמיכתו בנשיא.
בסוף החודש, המדינות המזרחיות כבר תמכו בקולידג'.
במישיגן, בה ג'ונסון זכה ב-1920, תומכי קולידג' הגישו את מועמדותו של איש מבוגר בשם היירם ג'ונסון, בתקווה לבלבל את המצביעים.
הסנאטור מקליפורניה המשיך במירוץ, אולי כדי לגרום לקולידג' לאמץ שיטות פרוגרסיביות יותר, במיוחד כנגד השחיתות.
ג'ונסון הוביל את התנועות שהובילו לפיטורי התובע הכללי ומזכיר הצי.
כדי לפגוע במעמדו של ג'ונסון במדינות חקלאיות, הנשיא העלה את המכס על חיטה, ואישר עוד הלוואות לחוות.
בצפון דקוטה, מאמציו של הנשיא השתלמו: קולידג' ניצח, כשלה פולט היה במקום השני וג'ונסון רחוק מאחור.
אולם קולידג' לא זכה ברוב הקולות וג'ונסון נשאר במירוץ.
בסוף מרץ, ג'ונסון בקושי ניצח את קולידג' בבחירות בדרום דקוטה, בתמיכת הסנאטור המקומי פיטר נורבק.
זה היה הניצחון היחיד שלו.
באפריל קולידג' ניצח אותו בקלות במישיגן, אילינוי, נברסקה, אוקלהומה, ניו ג'רזי ואוהיו.
ג'ונסון סירב לפרוש ומסע הבחירות שלו התחיל לקרטע במאי: קולידג' ניצח את ג'ונסון אפילו בקליפורניה, המעוז של הרפובליקנים הליברליים, אף על פי שקולידג' התנגד לאיסור גורף על ההגירה הסינית.
באמצע מאי, מטה הבחירות הרשמי של קולידג' נפתח בקליבלנד, אוהיו, בראשות ויליאם באטלר.
באטלר חזה ש-1,066 מתוך 1,109 צירים יתמכו בקולידג', ואף אחד לא פקפק בכך.
הרפובליקנים תכננו להביך את ג'ונסון בוועידה.
העניין היחיד היה הבחירה של סגנו של קולידג', כי קולידג' עצמו לא תמך באף מועמד.
הוא קיווה שבורה יתמוך בו, אבל כל שאר המועמדים היו מקובלים עליו.
התפקיד נחשב ליוקרתי במיוחד בגלל שני האנשים הקודמים שכיהנו בו.
כשהנשיא וודרו וילסון חלה ב-1919, רק כפסע היה בין תומאס מרשל האלמוני לכס הנשיאות.
מותו של הרדינג, ארבע שנים אחר כך, הוביל את קולידג' אל הבית הלבן.
לכן היה צורך לבחור באיש בעל יכולת שיוכל לחזק את מעמדו של קולידג' באזורים בהם לה פולט שלט.
בורה סירב לתפקיד, והרפובליקנים בקליפורניה התחילו לתמוך בהרברט הובר, שעזר לקולידג' בבחירות במדינה.
כיוון שתבוסתו של יוז ב-1916 התרחשה לאחר הצבעה צמודה בקליפורניה, המדינה הייתה חשובה.
לה פולט יכול היה למשוך את הליברלים המערביים, ולכן רבים ממנהיגי המפלגה תמכו בהובר.
קולידג' לא תמך בהובר וקיווה שיישאר בתפקיד מזכיר המסחר.
אם הובר יהיה חזק מדי, הוא ירש את קולידג' ב-1928 ויאפיל עליו.
גם פרנק לואדן מאילינוי, המושל ארתור הייד ממיזורי וצ'ארלס דוז, הוגה התוכנית לשיקום גרמניה, היו מועמדים.
רבים קיוו שמועמד המפלגה יבחר ביום חמישי, 12 ביוני, כדי לא לבחור בסגן הנשיא ביום שישי ה-13.
המצע של המפלגה היה חשוב במיוחד.
ליברלים במפלגה איימו לתמוך במועמדותו של לה פולט אם במצע לא יהיו כמה סעיפים לרוחם.
האחראיים על המצע גם נאלצו להתמודד עם הבונוס ליוצאי צבא, הרפורמה במס, ההגירה הסינית ובית המשפט העולמי.
כל תמיכה או התנגדות באחת מהם תפגע באגף חשוב במפלגה.
צ'ארלס וורן הוביל את הוועדה שהחליטה על המצע.
הוחלט שהמצע יורכב משנים-עשר עד חמישה-עשר משפטים קצרים שקולידג' יכתוב.
המסמך היה קצר ולא שנוי במחלוקת.
הוא לא הזכיר את הקו קלוקס קלאן, ושיבח את התוכניות לעזור לחקלאים ולהצטרף לבית המשפט העולמי.
המפלגה הניחה שתמיכה בחקלאים שנפגעו מירידת מחירי התבואה תוכל להימנע באמצעות הטבות לחקלאים.
המצע דיבר על ה"אידיאליזם הפרקטי" של קולידג' וטען שלא עבר מספיק זמן כדי לתקן את עוולות ממשל וילסון.
המצע הציע משאל עם על שימוש בצוללות ובגז רעיל.
אף על פי שהמצע נוסח בידי רפובליקנים ליברליים, המצע היה מאוד שמרני.
מצע חלופי שהוצג בידי הליברלים מוויסקונסין לא הצליח לזכות לתמיכה.
הוועידה הרפובליקנית התכנסה בקליבלנד מ-10 ביוני עד ל-12 ביוני.
היה ברור שקולידג' יזכה במועמדות.
אחרי שהצירים ניסו לשכנע את לואדן להיות המועמד לתפקיד סגן הנשיא- הוא זכה במועמדות אבל פרש- צ'ארלס דוז, איש עסקים רפובליקני, נבחר להיות המועמד במקומו בסיבוב השלישי.
הוא ניצח את הרברט הובר ברוב של 682 קולות לעומת 234. שני המועמדים זכו להתנגדות מסוימת בקרב קבוצות מרכזיות של מצביעים: דוז זכה להתנגדות בקרב העובדים המאוגדים כי התנגד לשביתות מסוימות, והובר זכה להתנגדות בקרב חקלאי החיטה כי מנע עליות מחירים בזמן המלחמה.
הובר הפסיד כיוון שרבים ממנהיגי המפלגה העדיפו את החקלאים על הפועלים, ומשום שהנשיא לא תמך בו.
דוז היה בן 59, ומקובל בידי הוועידה והרפובליקנים.
קולידג' לא תמך באף מועמד, והכל הסכימו כי דוז, שהתנגד לשחיתות, היה מועמד טוב.
הוא היה חזק במערב, והשלים את קולידג', שהיה שמרן ממזרח המדינה.
הגרמנים האמריקנים, שרובם תמכו בלה פולט, תמכו בדוז בגלל יחסו לגרמניה.
הוא היה האדם שביצע את רוב מסע הבחירות.
במהלך מסע הבחירות נטען שדוז הלווה מעל מיליוני דולרים לחברו הבנקאי, כדי להקים בנק משלו שנסגר לבסוף.
ב-1924 העניין לא היה מרכזי מספיק כדי לפגוע בו.
מועמד לנשיאות סיבוב ראשון קלווין קולידג' 1065 רוברט לה פולט 34 היירם ג'ונסון 10
שגריר ארצות הברית בבריטניה ג'ון דייוויס מוירג'יניה המערבית
מזכיר האוצר לשעבר ויליאם גיבס מקאדו מקליפורניה
מושל ניו יורק, אל סמית'
הניצחונות בבחירות 1922 גרמו לדמוקרטים רבים לחשוב שהם יוכלו להשיב לעצמם את השלטון, ושמועמד פופולרי כמו ויליאם גיבס מקאדו מקליפורניה, שיכול היה לזכות בתמיכת הפועלים ותומכי וילסון, יוכל לנצח בבחירות.
השערוריות בממשל הרדינג רק הגבירו את ההתלהבות, אף על פי שכמה דמוקרטים גם הם היו מעורבים שם.
מותו של הרדינג ועלייתו של קולידג' מנעו פגיעה ברפובליקנים, אבל הדמוקרטים האמינו עד לוועידה שהם יכולים לנצח.
מקאדו בן השישים הוביל מיד, הוא היה פופולרי בקרב העובדים בשל תפקודו במהלך המלחמה וגם היה החתן של וילסון, מה שזיכה אותו בנקודות זכות אצל תומכי וילסון.
אבל בתחילת 1924, מערכת היחסים שלו עם כמה מהמעורבים בשערוריות הרדינג פגעה בו.
אחרי התפטרותו ב-1918, קשריו עם אדוארד דוני היו לו לרועץ: הוא ייצג אותו בבית המשפט תמורת מאה אלף דולר, בנוסף לשכר קבוע.
עוד חלק מהעסקה קבע שמקאדו יקבל עוד מיליון דולר אם הממשלה המקסיקנית תגיע להסכם טוב עם דוני בנוגע לשדות הנפט שלו בטקסס.
הפרשה עם דוני הקטינה את רצונו של מקאדו להתמודד על הנשיאות.
בפברואר, הקולונל אדוארד האוס הפציר בו לפרוש.
רבים קיוו שלאחר הבחירות המקדימות סיכויו ישתפרו.
ויליאם ג'נינגס ברייאן, שתמך במקאדו, טען שהפרשה פגעה בו.
רבים מתומכיו טענו שהוא כבר לא מתאים למועמדות.
בנוסף לכך, רבים בציבור טענו ב-1918 שהיבחרו לנשיא תהיה רעה.
הם טענו שהוא רוצה להילחם במקסיקו ובגרמניה, ושהפריד עובדים לפי גזעים במשרדו.
הליברלים טענו שניסה לזכות בתמיכת הציבור, והצביעו על כך שהיה מוכן לשלם מהר את הבונוס ליוצאי הצבא.
רוב ההתנגדות למקאדו מצד הדמוקרטים העירוניים והליברליים התרחשה מכיוון שהקו קלוקס קלאן תמכו בו.
ג'יימס קוקס, המועמד הדמוקרטי ב-1920, טען שמקאדו קרוב מדי לקלאן.
תומכיו טענו שמקאדו בסך הכל ניסה לשמור על שתיקה כי נזקק לתמיכה.
מקאדו טען שהוא מתנגד לדעות קדומות, אבל הליברלים בציבור העדיפו את מועמדותו של לה פולט.
מקאדו נפגע עוד יותר ב-3 בפברואר 1924, עם מותו של וילסון (שבאופן אירוני, חי גם אחרי שמחליפו בבית הלבן מת).
בתור חותנו של מקאדו, הוא היה יכול לתמוך בו בעניין חבר הלאומים.
מקאדו עדיין המשיך במסע הבחירות שלו, וזכה בקלות מול מועמדים פחותים יותר ממנו, בעיקר בגלל תמיכתו בחוק היובש ותמיכת הקלאן.
ניצחונותיו עזרו למקאדו לקבל תמיכה פיננסית מתורמי המפלגה, וחיזקו את החלטתו של המושל אל סמית' מניו יורק, שהיה צעיר בעשר שנים ממקאדו, לנסות לזכות במועמדות ולא רק לחסום את מקאדו בשם מנהיגי המפלגה מהמזרח.
הבחירות המקדימות הללו גרמו לפילוג קשה במפלגה, אבל גם חיזקו את מקאדו: הכפריים, תומכי הקלאן ותומכי חוק היובש תמכו בו כדי לחסום את סמית'.
הקלאן התנגד לכל מועמד מלבד מקאדו, במיוחד לסמית', שהיה, לטענתם, קתולי מ"ג'ו יורק" (כינוי גנאי בעקבות המיעוט היהודי בניו יורק).
הבחירות רק חשפו את הפיצול במפלגה שאיים לקרוע אותה.
המהגרים העירוניים והליברלים, שהתנגדו לתוכניותיו של מזכיר האוצר מלון ותמכו במקאדו, התרחקו יותר ממנו, והפיצול העירוני-כפרי עלה על הכל.
התחרות בין מקאדו וסמית' גרמה לדילמה בוועידה הדמוקרטית הלאומית.
דחיית מקאדו לטובת סמית' תוביל לרגש אנטי-קתולי ולאבדן מיליוני קולות בטוחים בדרום.
אבל דחיית סמית' לטובת מקאדו תפגע בקתולים, שהיו שישה עשר אחוזים מהאוכלוסייה ותמכו בדמוקרטים בדרך כלל.
ניו יורק נבחרה לארח את הוועידה הדמוקרטית של 1924, בעיקר מפני ששלושה עשר מועמדים רפובליקניים מהמדינה איבדו את כיסאותיהם בבחירות ב-1922 בניו יורק.
תומכי חוק היובש התנגדו לניו יורק, אבל מקאדו הסכים לבחור בה, לפני שסמית' הפך לאיום רציני עבורו.
מדינתו המאמצת של מקאדו, קליפורניה, אירחה את הדמוקרטים ב-1920.
הוועידה הדמוקרטית הלאומית של 1924 התכנסה מ-24 ביוני עד ל-9 ביולי, והשאלה האם לגנות את הקו קלוקס קלאן הייתה חשובה.
מקאדו שלט בשלוש מתוך ארבע מהוועדות במפלגה, כולל הוועדה שתפקידה היה להחליט על המצע.
רוב החברים החליטו לא לגנות את הקלאן- אף על פי שהם כן גינו דעות קדומות וחוסר סובלנות.
סמית' לא רצה לנפח את העניין, אבל תומכיו רצו לגרום למקאדו להזדהות עם הקלאן ולנצח אותו במאבק.
ויליאם ג'נינגס ברייאן, שניסה לשמור על המפלגה, טען שכל העיסוק בקלאן רק מחזק אותו, ושעדיף להימנע מהנושא.
ברייאן גם האמין שגינוי הקלאן יפגע במקאדו.
ברוב זעום, הקלאן הצליח להימנע מגינוי.
ונדל וילקי, המועמד הרפובליקני לנשיאות ב1940, היה ציר דמוקרטי ב-1924 ותמך בגינוי הקלאן.
ב-30 ביוני הוועידה התחילה בהליך בחירת המועמד.
מקאדו וסמית' ניסו אסטרטגיות שונות לניצחון.
סמית' גרם לכך שחלק מתומכיו יתמכו במקאדו בתחילה, כדי שיגרמו לתחושה שכוחו של מקאדו הולך ופוחת מסיבוב לסיבוב.
מקאדו לא הפגין את מלוא כוחו בהתחלה.
מפני שבאותו הזמן, המועמד הדמוקרטי היה חייב לזכות בשני שלישים מהקולות כדי לזכות במועמדות, לא מקאדו ולא סמית' הצליחו לנצח.
הפיצול במפלגה מנע בחירה של אחד מהם.
מקאדו לא תמך בחוק שני השלישים, אבל תומכיו רצו לשמור על זכותם להטיל וטו על מועמדותו של סמית'.
סמית' מעולם לא קיבל קולות בדרום ויותר מעשרים קולות ממדינות שהיו ממערב למיסיספי.
הוא הגיע בשיאו ל-368 צירים מתוך 729 שהיה צריך כדי לזכות במועמדות, אף על פי שהיה מועמד די חזק עבור קתולי.
כוחו של מקאדו היה גדול יותר: הוא השיג 528 צירים בסיבוב השבעים.
שני המועמדים לא היו באמת חזקים, אלא נבחרו בעיקר בגלל אסטרטגיה של קבוצות במפלגה.
שאר הקולות התחלקו בקרב מועמדים אלמוניים ומקומיים שקיוו לזכות מן ההפקר.
הם סירבו לפרוש כל עוד הוועידה הייתה כל כך מפולגת.
כמה תומכי מקאדו פנו אל פרנקלין דלאנו רוזוולט כדי שישכנע את סמית' להיות הסגן של מקאדו.
אנשי הטמאני הול ניסו למשוך את הוועידה עד שהאנשים מחוץ לניו יורק יאלצו לעזוב בעקבות המחירים של המלונות.
ההתנגדות של הצירים מניו יורק לדרום, בעיקר לברייאן, רק גרמה לדרומיים להיות נחושים יותר.
מקאדו וברייאן ניסו להעביר את הוועידה למקום אחר.
תומכי מקאדו אף ניסו להעביר חוק שיגרום להדחת מועמד אחד בכל סיבוב עד שיישארו רק חמישה, אבל צירי סמית' ואלו שתמכו במועמדיהם המקומיים התנגדו.
סמית' הציע שכל הצירים ישוחררו ממחויבויותיהם- ומקאדו נטה להסכים לכך בתנאי שיבוטל חוק שני השלישים- אף על פי שסמית' ציפה לכך שהצירים מאילינוי ומאינדיאנה, שנשלטו בידי מנהיגי מפלגה שתמכו בו, יישארו אצלו.
תומכי סמית' סירבו לוותר, ולא היו מוכנים שמקאדו יהיה מועמד.
הסיבוב השישים ואחת, ששבר שיא מבחינת אורך הסיבובים, לא היה זמן לוותר.
נראה היה שסמואל רלסטון, סנאטור מאינדיאנה, יהיה מועמד של פשרה.
גם הקלאן ואנשי מקאדו היו מוכנים לתמוך בו.
מקאדו גם הוא תמך בו, ואפילו היה מוכן לפרוש אם תומכי סמית' יתמכו בו.
היו לו מעט אויבים, ותמיכה רחבה.
הוא עבר את ג'ון דייוויס והגיע למקום השלישי בסיבוב ה-52. אולם התומכים במקאדו ובסמית' סירבו לוותר.
ב-8 ביולי, רלסטון השיג 93 קולות בסיבוב ה-87, שהיו בעיקר מאינדיאנה ומיזורי.
לפני שהיום נגמר, הוא קיבל 200 קולות, יותר ממה שדייוויס הצליח לקבל בשיאו.
רוב הצירים באו ממקאדו, אבל חזרו אליו אחר כך.
רבים טענו שרלסטון היה יכול להפוך למועמד אם לא היה פורש ברגע האחרון.
רלסטון עצמו היה מבוגר, בן שישים ושש, ומת כעבור שנה.
הוועידה, מותשת לחלוטין, החליטה לבחור בג'ון דייוויס, מועמד פשרה שזכה במאה ושלושה קולות בסיבוב השלישי.
לתפקיד סגן הנשיא נבחר צ'ארלס ברייאן, אחיו של ויליאם ג'נינגס ברייאן, ומושל נברסקה, שזכה למעט יותר משני השלישים שנזקק להם.
השילוב בין עורך הדין מוול סטריט למועמד הרדיקלי והכפרי לא יצר איזון אלא תחושה מפולגת, וצירים רבים שלא הכירו את דייוויס זיהו אותו כשמרן בגלל קיצוניותו של ברייאן.
בנאום הניצחון, דייוויס הבטיח שיאכוף את חוק היובש, אבל שמרנותו הובילה אותו לתמוך בחירות אישית ובזכויות המדינות, ולכן הוא נחשב למתנגד לחוק.
הרצון ליצור מפלגה שלישית החל עוד ב-1919, כשתומכיו של תאודור רוזוולט המנוח החלו לדון ביצירת מפלגה חדשה.
לקראת 1922, הסנאטור רוברט לה פולט ביסס את מעמדו כמנהיג הפרוגרסיביים.
שנה לפני הבחירות, טען לה פולט שאין צורך במפלגה שלישית כל עוד שתי המפלגות הגדולות לא יעמידו שמרנים בראשן.
לאחר הפרשיות של אדוארד דוני, היה ברור שמקאדו, שהיה אהוד בקרב הפועלים ועובדי הרכבת, לא ייבחר להיות המועמד.
ביולי 1924, הוחלט על הקמת המפלגה.
1,200 צירים ו-900 צופים באו לראות את היבחרו של לה פולט.
בניגוד להיבחרו של תאודור רוזוולט ב-1912, האווירה הייתה קודרת למדי.
החקלאים לא יכלו להרשות לעצמם להגיע לוועידה.
רק שחור אחד היה בקהל ורק שני אינטלקטואלים מהמזרח.
סטודנטים רבים הגיעו כדי לתמוך ברצונם של הפרוגרסיביים להחליף את הדמוקרטים.
הרצון היה למנוע מהמפלגות הגדולות להשיג את רוב האלקטורים ולאלץ את בית הנבחרים לבחור בנשיא.
בתור המועמד הפרוגרסיבי, הפך לה פולט למנהיג האמריקני הראשון של קואליציה בין חקלאים ופועלים, ושל סוציאליסטים ורדיקלים.
איגודי פועלים תמכו בו באופן רשמי.
סגנו היה הסנאטור ברטון וילר ממונטנה, שהיה אחד מהדמוקרטים שנטשו את מפלגתם והצטרפו אל לה פולט, באכזבה ממועמדותו של דייוויס.
השילוב בין שניהם הוביל למסר שהפרוגרסיביים רוצים למשוך מצביעים משני הצדדים.
אף על פי שהיה חולה בדלקת ריאות, ובמשך רוב האביב נעדר מהסנאט, לה פולט בן ה-64 עדיין היה מועמד ראוי.
הוא התעסק במחדלים רבים, ופגע במפלגות הגדולות באזורים חשובים.
המצע שלו קרץ במיוחד לחקלאים, אולם הוא ניסה למשוך את כל האמריקנים.
הוא טען שיש לקצץ בתקציב הביטחון ולשלם את הבונוס לחיילים.
בבסיס תוכניתו הייתה התקפה על מונופולים, ודרישתו לחסל אותם.
תומכיו הסוציאליסטים פירשו זאת כהתקפה על הקפיטליזם בכללותו.
תומכיו הלא-סוציאליסטים האמינו שזאת חזרה לדרכו של רוזוולט.
הוא גם קרא לבעלות ממשלתית על תעשיית המים ואיגודי הרכבת.
בנוסף תמך בהלאמת תעשיות הסיגריות ומפעלים גדולים.
הוא תמך במיסוי מוגבר על עשירים ובהסכמים קיבוציים עם העובדים.
אנשי המפלגה הקומוניסטית האמריקאית טענו שלה פולט היה ריאקציונר שרצה לחזור לעידן העסקים הקטנים.
בחירות אלו היו הבחירות הנשיאותיות הראשונות שבהן כל האינדיאנים היו אזרחי ארצות הברית ויכלו להצביע.
משום שהוועידה הדמוקרטית פיצלה את הדמוקרטים, ובגלל הכלכלה המשגשגת, היה מעט מאוד ספק שקולידג' יזכה.
הסלוגן שלו, "תהיה קול עם קולידג'", היה פופולרי.
מספר הקולות עלה ב-2,300,000 מהבחירות הקודמות, אולם בגלל מעמדו של לה פולט, הדמוקרטים והרפובליקנים השיגו פחות קולות ממערכת הבחירות הקודמות.
לה פולט פגע בדמוקרטים, ודייוויס השיג 750,000 קולות פחות מקוקס ב-1920. קולידג' השיג 425,000 קולות פחות מהרדינג ב-1920. למרות זאת, העובדה שלה פולט משך דמוקרטים ליברלים אפשרה לו לנצח את דייוויס בהפרש של 25.2% מהקולות (ההפרש השני בגובהו מאז 1824).
דייוויס השיג רק 28.8% מהקולות, המספר הנמוך ביותר שמועמד דמוקרטי זכה לו.
כמעט חמישה מיליון אזרחים הצביעו למפלגות אחרות, בעיקר ללה פולט.
הוא הצליח כמעט בכל מדינה, אולם בעיקר בצפון-מזרח המדינה.
אף על פי שזכה ב-16% מהקולות, לה פולט ניצח רק בוויסקונסין.
הרפובליקנים זכו בפחות מחוזות מאשר ב-1920, לעומת הדמוקרטים שזכו ביותר מחוזות.
דייוויס הוביל ב-1,279 מחוזות, הרבה יותר מקוקס, בעיקר בגלל זכייתו במדינות הגבול ומדינות הקונפדרציה.
לה פולט פגע בכוח הרפובליקני במערב התיכון.
קולידג' השיג רוב מוחלט ב-1,217 מחוזות, ודייוויס רק ב-1,193, לעומת 137 ללה פולט.
רק 540 מחוזות לא העניקו למפלגה רוב מוחלט.
לה פולט פגע במפלגה הדמוקרטית באזורים שבהם המפלגה לא ביססה את עצמה, וכך גם אצל הרפובליקנים.
דייוויס ניצח רק בדרום הדמוקרטי ובאוקלהומה.
מפני שהדמוקרטים הליברליים תמכו בלה פולט, דייוויס הפסיד לקולידג' בהפרש של 25%.
רק וורן הרדינג, שהשיג 26.2% יותר מקוקס ב-1920, הצליח יותר מקולידג' בתחרות בין כמה מועמדים (ג'יימס מונרו היה המועמד היחיד ב-1820).
ביחד, לה פולט ודייוויס השיגו 2,500,000 קולות פחות מקולידג'.
אולם בשלוש-עשרה מדינות (ארבע מדינות גבול ותשע מערביות) קולידג' לא זכה לרוב מוחלט.
אולם הוא כן ניצח ב-35 מדינות, ודייוויס הצליח לזכות רק ב-12. כל מדינות הקונפדרציה, וגם אוקלהומה, תמכו בדייוויס.
כל מדינות האיחוד (פרט לוויסקונסין ולאוקלהומה) תמכו בקולידג'.
הייתה זאת הפעם האחרונה בה מישהו נבחר לנשיאות ללא ניצחון במדינת קונפדרציה.
היו אלו הבחירות האחרונות עד 1952, בהן הרפובליקנים זכו במסצ'וסטס וברוד איילנד.
הרפובליקנים אפילו ניצחו בניו יורק סיטי, הישג שלא חזר על עצמו מאז.
הבחירות לנשיאות ארצות הברית ב-1928 היו מערכת הבחירות ה-36 בתולדות ארצות הברית, ונערכו ביום שלישי, 6 בנובמבר 1928. מזכיר המסחר הרברט הובר היה המועמד מהמפלגה הרפובליקנית, לאחר שהנשיא היוצא קלווין קולידג' בחר לא לרוץ לתקופת כהונה נוספת.
מולו התמודד מושל ניו יורק, אל סמית', מהמפלגה הדמוקרטית.
הובר וסמית' היו מועמדים פוטנציאליים לנשיאות עוד לפני 1928 ונחשבו למנהיגים טובים.
שניהם התמודדו על התפקיד בפעם הראשונה, ואף אחד מהם לא זכה לתמיכה מוחלטת של מפלגתו שלו.
הרפובליקנים זוהו עם הכלכלה המשגשגת של שנות העשרים בעוד שסמית', נוצרי קתולי, סבל מהתנגדות אנטי-קתולית, מעמדתו נגד חוק היובש ומהקישור שלו לטמאני הול המושחת.
התוצאה הייתה ניצחון רפובליקני שלישי ברציפות, שהיה ניצחון סוחף.
הובר כמעט הצליח לנצח ברוב מדינות הקונפדרציה לשעבר, שהיו מזוהות עם הדמוקרטים.
במהלך מערכת הבחירות הכינוי כלב דמוקרטי צהוב קיבל חשיבות לאומית- מצביעים דרומיים רבים שהתנגדו לסמית' הצביעו לו בכל זאת בגלל שנאתם לרפובליקנים.
הרברט הובר, שר המסחר מקליפורניה
פרנק לואדן, מושל לשעבר מאילינוי
צ'ארלס קרטיס, מנהיג המפלגה בסנאט מקנזס
כשהנשיא קולידג' בוחר לא לרוץ לעוד תקופת כהונה, המירוץ היה פתוח.
למרות לחצים מכמה חברי מפלגה על קולידג', הוא סירב לרוץ ובמקומו התמודדו שלושה מועמדים: הרברט הובר, פרנק לואדן וצ'ארלס קרטיס.
בפריימריז המעטים שהיו אז, הובר לא הצליח כמצופה והוצע שסגן הנשיא, צ'ארלס דוז, יהיה המועמד במקרה של קיפאון.
אך לואדן פרש ממש לפני שהוועידה הרפובליקנית החלה, ובכך סלל את הדרך לניצחונו של הובר.
הוועידה התכנסה בקנזס סיטי מ-12 ביוני עד 15 ביוני.
הוועידה בחרה בהובר בסיבוב הראשון.
הובר לא רצה להתערב בבחירת המועמד לתפקיד סגן הנשיא, והוועידה שקלה לבחור בדוז לכהונה נוספת.
אך קולידג' שלח לוועידה מברק שם כתב שאם יבחרו בדוז, שאותו לא חיבב, קולידג' יראה זאת בתור עלבון אישי.
כדי למשוך מצביעים מחקלאים שהיו מודאגים לגבי עמדותיו הפרו-עסקיות של הובר, הוחלט לבחור בצ'ארלס קרטיס כמועמד לתפקיד.
שבוע לאחר הוועידה, הובר נאם את נאום הניצחון שלו, וטען ש"אנו קרובים היום באמריקה יותר מאשר אי פעם לחיסול העוני...
עוד לא הגענו למטרה, אבל אם תינתן לנו ההזדמנות להמשיך במדיניות של שמונה השנים האחרונות, נגיע בקרוב, בעזרת האל, ליום הזה." אמירה זו פגעה בו עם תחילת השפל הגדול.
קורדל הול, חבר קונגרס מטנסי
אטלי פומרין, סנאטור לשעבר מאוהיו
כשהזיכרונות מהשחיתויות בממשל וורן הרדינג נעלמים, וכשהמדינה משגשגת, הדמוקרטים חשבו שאין להם סיכוי בבחירות הללו ורבים מהמנהיגים הדמוקרטים לא התמודדו.
מנהיג אחד שכן התמודד היה המושל של ניו יורק, אל סמית', שכבר ניסה פעמיים לפני כן להיבחר להיות המועמד.
הוועידה הדמוקרטית התכנסה ביוסטון מ-26 ביוני עד ל-28 ביוני ובחרה בסמית' להיות המועמד לנשיאות ובג'וזף טיילור רובינסון מארקנסו, שהיה הפוך לסמית' בדרכים רבות, להיות המועמד לתפקיד סגן הנשיא.
סמית' היה הקתולי הראשון שמפלגה גדולה בחרה בו להיות מועמד לנשיאות.
ודתו הייתה נושא מרכזי בקמפיין.
כמה פרוטסטנטים חששו שסמית' ימלא פקודות מהכנסייה בנוגע להחלטות שישפיעו על המדינה.
מפלגת האיסור ערכה את הוועידה שלה בשיקגו מ-10 ביולי עד ל-12 ביולי.
סמית' התנגד לחוק היובש, ולכן כמה חברי מפלגה רצו לתמוך בהובר כדי למנוע פילוג שיטה את הבחירות לטובת סמית'.
המפלגה בחרה בוויליאם וורני ולא בהובר.
ההתנגדות לקתוליות הייתה בעיה חמורה עבור סמית'.
הכמרים הפרוטסטנטים הזהירו שיקבל פקודות מהאפיפיור, ואף נפוצה שמועה שהאפיפיור עמד לעבור לארצות הברית ולשלוט בה ממבצר בוושינגטון, אם סמית' ינצח.
למרות שהמסע האנטי-קתולי של הקו קלוקס קלאן פחת במהלך אותה התקופה, מועמדותו של סמית' החייתה אותו מחדש.
רבים שהתנגדו לקלאן טענו שהכנסייה הקתולית הייתה "אנטי-אמריקאית" ו"תרבות זרה" שהתנגדה לחירות ולדמוקרטיה.
עיתונות שהייתה מזוהה עם זרמים לא-קתוליים התנגדה לסמית' במיוחד, וטענו שיהיה נאמן לריבון זר.
בנוסף, הם טענו שהכנסייה הקתולית מתנגדת לערכים אמריקאיים כגון הפרדת דת ממדינה וסובלנות דתית.
נטען שאם הכנסייה תפקוד על הקתולים לחסל פרוטסטנטים באלימות, הם יעשו זאת.
התנגדותו של סמית' לחוק היובש, שהיה חשוב לפרוטסטנטים (המהגרים הקתוליים זוהו עם שתיית אלכוהול) גם עלתה לו בקולות, וכך גם קשריו עם הטמאני הול.
סמית' התקשה לגנות את השנאה לקתוליות בגלל שרבים ממתנגדיו הסוו אותה בתור תמיכה בחוק היובש או בהתנגדות לשחיתות.
לכן כמה מדינות דרומיות תמכו ברפובליקנים בפעם הראשונה מאז תקופת השיקום.
במדינות עם אוכלוסייה שחורה גדולה (שלא יכלה להצביע), רבים האמינו שהובר תמך בשילוב גזעי, ודבר זה עלה על התנגדותם לסמית'.
במהלך מסע הבחירות נפוצה שמועה שהובר נפגש עם חברה שחורה בוועידה הרפובליקנית ורקד איתה.
דתו של סמית' עזרה לו בקרב המהגרים הקתוליים מניו אינגלנד, בעיקר בקרב האירים והאיטלקים.
דבר זה מסביר את ניצחונותיו הדחוקים ברוד איילנד ומסצ'וסטס הרפובליקניות בדרך כלל, וגם את העובדה שהפסיד בניו יורק בהפרש של שני אחוזים בלבד (מועמדים דמוקרטיים בדרך כלל הפסידו שם בהפרשים דו-ספרתיים).
עוד שמונה מיליון בוחרים הגיעו אל הקלפיות בהשוואה ל-1924. האזורים המאוכלסים בצפון מזרח המדינה חוו עלייה גבוהה בשיעור ההצבעה.
הובר ניצח ניצחון סוחף כשהוא מבטיח להמשיך את השגשוג של שנות קולידג'.
הוא השיג יותר מכל המועמדים הרפובליקניים עד אז, והשיג יותר קולות מקולידג'.
זאת הייתה הפעם הראשונה בה טקסס בחרה במועמד רפובליקני.
בנוסף, זכה הובר בקולות קרוליינה הצפונית ווירג'יניה (שתמכו בדמוקרטים מאז 1872) ופלורידה (שתמכה בדמוקרטים מאז 1876).
ג'ורג'יה נותרה המדינה הדמוקרטית היחידה, עד 1964. סמית' זכה בשש מדינות בלבד מתוך אחת-עשרה מדינות הקונפדרציה לשעבר, המספר הנמוך ביותר עבור כל מועמד דמוקרטי מאז סוף תקופת השיקום.
סמית' עצמו הצליח להשיג יותר קולות ממועמדים דמוקרטים אחרים ב-30 מתוך 48 מדינות.
מספר הקולות שלו השתווה לזה של קולידג' ב-1924. דבר זה הפגין את כוחו וחולשתו של סמית'.
למרות שהצליח להשיג יותר קולות, תבוסתו התרחשה בגלל שזכה רק במדינות הדרום העמוק הדמוקרטי (ובאלבמה) ומשתי מדינות בניו אינגלנד (מסצ'וסטס ורוד איילנד).
הובר אפילו ניצח את סמית' בניו יורק בהפרש זעום.
המפלגות השלישיות איבדו מכוחן, ועד הפילוג ב-1948 בין הדמוקרטים הצפוניים לדרומיים, לא הופיעו מפלגות שלישיות גדולות.
בנוסף, זאת הייתה מערכת הבחירות האחרונה עד 1952 בה זכו הרפובליקנים.
הבחירות לנשיאות ארצות הברית ב-1932 הייתה מערכת הבחירות השלושים ושבע בתולדות ארצות הברית, ונערכה ביום שלישי, 8 בנובמבר 1932. הבחירות התרחשו בזמן של השפעותיהם של נפילת הבורסה בוול סטריט והשפל הגדול, שפגעו בהבטחותיו של הנשיא היוצא והמועמד הרפובליקני, הרברט הובר, להביא עידן חדש של שגשוג.
המועמד הדמוקרטי פרנקלין דלאנו רוזוולט מניו יורק היה מושל המדינה המאוכלסת ביותר באותו זמן.
זאת עם רקורד מרשים כשנבחר מחדש לתפקידו כמושל בניצחון סוחף ב-1930. רוזוולט איחד את כל אגפי המפלגה שלו, נמנע מנושאים תרבותיים ושנויים במחלוקת, ומינה בתור סגנו מועמד דרומי שמרן, יושב ראש בית הנבחרים, ג'ון גארנר מטקסס.
רוזוולט האשים את הובר בשפל ובמצב הכלכלי הקשה.
כשהאבטלה הייתה מעל 20%, הובר לא הצליח להגן על עצמו, ורוזוולט הבטיח רפורמה בשם הניו דיל.
רוזוולט ניצח ניצחון סוחף, גם מבחינת אלקטורים וגם מבחינת קולות, והשיג את התמיכה הגבוהה ביותר למועמד דמוקרטי עד אז (ולמעשה גם עד היום למעט ניצחונו היחסי של ג'ונסון ב-1964) .
בחירות אלו סימנו את קריסתה של "המערכת המפלגתית הרביעית" (העידן הפרוגרסיבי) שנשלטה בידי הרפובליקנים.
ניצחון סוחף בבחירות אמצע הכהונה של 1934, וניצחון סוחף נוסף בבחירות הבאות, החלו את עידן "המערכת המפלגתית החמישית" שנשלטה בידי "קואליציית הניו דיל".
הרברט הובר, נשיא ארצות הברית מקליפורניה
ג'וזף פרנס, סנאטור לשעבר ממרילנד
ג'יימס וודסוורת' הבן, סנאטור לשעבר מניו יורק
בתחילת שנת 1932 עדיין האמינה המפלגה הרפובליקנית שהשפל ייפתר בזכות הפרוטקציוניזם ומדיניותו הפיסקלית האגרסיבית של הובר.
בכל מקרה, הנשיא הובר שלט במפלגה ולא היה לו קשה להבטיח את מועמדותו.
סנאטור אלמוני לשעבר בשם ג'וזף אירווין פרנס רץ נגד הובר בבחירות המקדימות, אך רוב הזמן, הובר היה ללא מתחרים.
ניצחונו בבחירות המקדימות קרה בגלל שני אירועים: ראשית, הובר התמודד במרילנד וניצח את פרנס במדינה שלו, ושנית, מעט מאוד צירים של הוועידה הלאומית נבחרו בבחירות המקדימות.
התומכים של הובר בוועידה הלאומית, שנפגשה בשיקגו בין 14 ל-16 ביוני, נשלטה בידי הובר מקרוב, ולא הפגינה דאגה בנוגע לכיוון של הובר.
כך נבחר הובר בסיבוב הראשון עם 98% מהצירים.
מועמד לנשיאות סיבוב ראשון הרברט הובר 1126.5 ג'ון בליין 13 קלווין קולידג' 4.5 ג'וזף פרנס 4 ג'יימס וודסוורט 1
גם הרפובליקנים החקלאיים, וגם הרפובליקניים תומכי הכסף היציב (שקיוו לבחור בנשיא לשעבר, קלווין קולידג') הצביעו נגד בחירתו מחדש של סגן נשיא ארצות הברית, צ'ארלס קרטיס.
קרטיס עדיין נבחר שוב כמועמד המפלגה לתפקיד סגן הנשיא, עם 55% מהקולות.
פרנקלין דלאנו רוזוולט, מושל ניו יורק
אל סמית', מושל ניו יורק לשעבר
ג'ון גארנר, יושב ראש בית הנבחרים מטקסס
המועמד הדמוקרטי המוביל במירוץ לתפקיד המועמד לנשיאות היה מושל ניו יורק, פרנקלין דלאנו רוזוולט (FDR).יושב ראש בית הנבחרים ג'ון גארנר ומושל ניו יורק לשעבר אל סמית' השתרכו מאחוריו.
כשהוועידה הדמוקרטית הלאומית נפתחה בשיקגו בין 27 ביוני ל-2 ביולי, נראה היה שלרוזוולט היו יותר צירים מלכל יריביו ביחד.
אך בגלל שאז המועמד הדמוקרטי היה צריך לקבל שני שלישים מהצירים כדי להיבחר, יריביו של רוזוולט קיוו שהוא לא יצליח להיבחר ושהם יצליחו להשיג כוח בסיבובים הבאים.
בשלושת הסיבובים הראשונים, רוזוולט זכה ביותר מרוב הקולות, אך עדיין לא השיג שני שלישים מהקולות.
לפני הסיבוב הרביעי, מנהלי הקמפיין של רוזוולט חתמו על עסקה עם גארנר: גארנר הסכים לפרוש מהמירוץ ולהעביר את כל הצירים שלו לרוזוולט, ובתמורה, רוזוולט יתמוך במינויו לתפקיד סגן הנשיא.
הסכם זה נתן לרוזוולט את הניצחון.
לאחר שטס במטוס אל הוועידה הדמוקרטית, קיבל רוזוולט את המועמדות.
באותו נאום הוא התחייב להילחם בשפל הגדול עם ניו דיל (חלוקה מחדש).
הוא הבטיח ביטול תפקידים חסרי תועלת, ביטול פונקציות בלתי נחוצות של הממשלה, בטענה שהממשלה עולה יותר מדי, ואף הבטיח הקלות סחר כדי להקל על הסחר העולמי.
נסיעתו לשיקגו הייתה הראשונה מבין רבות שקבעו תקדים, וגרמו לו להיתפס כמועמד שמביא בשורת שינוי.
רוזוולט נסע בכל המדינה, כשקהלים גדולים מקבלים אותו.
שיר הבחירות שלו, "Happy Days Are Here Again", הפך לאחד מהאהודים ביותר בתולדות האומה, ולהמנון הבלתי רשמי של המפלגה.
הדמוקרטים התאחדו, בניגוד ל-1928. המפלגה הייתה המאוחדת ביותר מזה שנים.
הרקע הפרוטסטנטי של רוזוולט מנע התקפות עליו כמו שסמית' סבל מהן, והשפל נחשב לדאגה גדולה יותר מכל מאבק תרבותי.
גם חוק היובש היה מטרה להתקפות, כשמעטים מהרפובליקנים מנסים להגן עליו בשל הדרישה להתיר שוב מכירת משקאות אלכוהוליים, יחד עם הטלת מיסים על האלכוהול כדי להכניס עוד כסף לממשלה.
לעומתו, הובר לא הצליח להשיג את תמיכתם של הרפובליקנים הבולטים, ומספר סנאטורים אף התנגדו לו.
רפובליקנים רבים תמכו בפתיחות ברוזוולט.
בנוסף, הובר הואשם בידי האמריקנים בגרימת השפל.
במשך יותר משנתיים, למרות הגבלות הסחר והעלאת המיסים על העשירים, ההוצאה הממשלתית הייתה הגבוהה ביותר שלא בזמן מלחמה.
גארנר האשים את הובר בהובלת המדינה לסוציאליזם.
ההלם בגלל מותם של יוצאי צבא מ"צבא הבונוס" ב-1932, כשהובר שלח את הצבא לפזר הפגנה של יוצאי מלחמת העולם הראשונה, יחד עם מדיניות הפנים הכושלת של הובר, הפכה את סיכוייו לאפסיים.
ניסיונו לנהל מסע בחירות בציבור היה אסון, וחפצים נזרקו לעברו ולעבר מכוניתו כשנסע ברחובות הערים.
כשהאבטלה הייתה ברמה של 23.6%, האשמותיו של הובר כלפי רוזוולט רק הורידו מהאהדה כלפיו.
לרוזוולט לא היו רעיונות מגובשים לגבי הניו דיל באותה התקופה, ולכן לא הבטיח יותר מדי.
הבדיחה שנפוצה אז טענה שאם הובר יצביע לרוזוולט, האחרון יבחר פה אחד.
הובר קרא לרוזוולט "זיקית", ורוזוולט קרא לנשיא "עוף מסורס".
בימים האחרונים של מסע הבחירות, ביקר הובר את הצהרותיו של רוזוולט ואת "מסע ההשמצה" כלפיו.
למרות שמועמדים ממפלגות אחרות השיגו פי שלושה ממה שהשיגו ב-1928, הם עדיין השיגו פחות מ-1920. רק ב-1912 וב-1924, שהיו מקרים מיוחדים עם מועמד פרוגרסיבי, מפלגה שלישית השיגה יותר קולות.
רוזוולט זכה בתמיכתם של 22,817,883 מצביעים, התמיכה הרחבה ביותר לנשיא עד אז, כ-1,425,000 גבוהה יותר ממה שהובר השיג ארבע שנים קודם לכן.
הובר השיג אחוז יותר גבוה מרוזוולט ב-1928, וכך גם הרדינג ב-1920. למרות זאת, הפרש הניצחון, 35.17%, הרשים רבים, והראה שיותר משליש מהאמריקנים עברו לתמוך בדמוקרטים.
רק ב-1920 היה מעבר גבוה כל כך בין המצביעים.
המעבר מסמית' לרוזוולט הוא השוני הכי גדול בין שני מועמדים נשיאותיים בהיסטוריה של ארצות הברית.
בחירות אלו סימנו שינוי בפוליטיקה, כשרוזוולט נבחר לנשיאות, והדמוקרטים הגבירו את כוחם בבית הנבחרים וקיבלו שליטה בסנאט.
שתים עשרה שנות שלטון רפובליקני הסתיימו, והחלו עשרים שנות שלטון דמוקרטי.
עד 1932, מאז ניצחונו של אברהם לינקולן, הרפובליקנים שלטו בבית הלבן במשך 56 שנים מתוך 72. אחרי 1932, הדמוקרטים שלטו בבית הלבן במשך 28 שנים מתוך 36.
רוזוולט הוביל ב-2,722 מחוזות, המספר הגבוה ביותר עד אז.
282 מחוזות תמכו בדמוקרטים בפעם הראשונה.
רק 374 נותרו רפובליקניים, ובמחוז אחד בוויומינג התושבים לא הצביעו בכלל, בפעם האחרונה.
חצי מהקולות בבחירות הגיעו משמונה מדינות (ניו יורק, ניו ג'רזי, פנסילבניה, אוהיו, אילינוי, אינדיאנה, וויסקונסין ומישיגן).
במדינות הללו, השיג הובר 8,592,163 קולות.
בדרום-מערב המדינה, הרפובליקנים השיגו 16.21% בלבד מהקולות, אולם בכל אזור אחר השיגו לפחות 30%.
אולם בעוד שמספר הקולות הרפובליקני עלה ב-87 מחוזות בלבד, מספר הקולות הדמוקרטי עלה ב-3,003 מחוזות.
התמיכה הגדולה יחסית בהובר, והעובדה שרק באזור אחד הוא השיג פחות מחצי מיליון קולות, ורק בשלוש מדינות מחוץ לדרום פחות מ-50,000 קולות, הראתה שהמדינה נותרה מאחורי שתי המפלגות הגדולות, ושהמפלגה הסוציאליסטית, שהשיגה כ-75% משאר הקולות, לא הצליחה להשיג תמיכה רחבה.
הייתה זו הפעם האחרונה בה מועמד רפובליקני זכה ברוב הקולות של האזרחים השחורים.
הניו דיל זכה לתמיכה חזקה בקרב השחורים והם עברו לתמוך בדמוקרטים בהמוניהם.
רוזוולט זכה בבחירות הללו לתמיכת 82% מהמצביעים היהודים.
שיעור ההצבעה עבורו בקרב היהודים אף עלה במערכות הבחירות הבאות.
רוזוולט ניצח בכל אזור במדינה פרט לניו אינגלנד, והוא אף ניצח במדינות רפובליקניות שלא תמכו בדמוקרטים מאז 1912, כשהקול הרפובליקני היה מפולג.
מישיגן תמכה בדמוקרטים בפעם הראשונה מאז ייסוד המפלגה הרפובליקנית.
מינסוטה תמכה בדמוקרטים בפעם הראשונה אי פעם, ורק ורמונט נותרה כמדינה שלא תמכה בדמוקרטים מעולם (ותישאר כזאת עד 1964).
בניגוד לתמיכה החזקה שלה ברפובליקנים לפני כן, מינסוטה המשיכה לתמוך בדמוקרטים בכל מערכות הבחירות מאז 1932, פרט לשלוש: 1952, 1956, ו-1972.
472 האלקטורים שרוזוולט השיג היו המספר הגבוה ביותר של אלקטורים למועמד שמתמודד בפעם הראשונה, עד שלינדון ג'ונסון השיג 486 קולות ב-1964. רוזוולט גם שבר את השיא של הובר, שהשיג 444 אלקטורים בבחירות הקודמות.
רוזוולט שבר את השיא של עצמו כשהשיג 523 אלקטורים ב-1936.
הייתה זאת הפעם האחרונה עד 1948 בה קונטיקט, דלאוור, ניו המפשייר ופנסילבניה תמכו ברפובליקנים.
הבחירות לנשיאות ארצות הברית ב-1936 היו מערכת הבחירות הנשיאותיות השלושים-ושמונה בתולדות ארצות הברית, ונערכו ב-3 בנובמבר 1936. אלו היו הבחירות החד-צדדיות ביותר בהפרש קולות האלקטורים.
ההפרש בין המועמדים במניין הקולות הכולל היה השני בגודלו במערכות הבחירות אחרי 1820, בהן לא היה יותר ממועמד אחד.
הבחירות נערכו כשהשפל הגדול נכנס לשנתו השמינית.
הנשיא המכהן והמועמד הדמוקרט, פרנקלין דלאנו רוזוולט, עדיין ניסה להעביר את חוקי הניו דיל בקונגרס ובבית המשפט.
אך החוקים שהוא כבר העביר (ביטוח לאומי ודמי אבטלה) היו פופולריים מאוד בקרב הציבור האמריקני.
יריבו הרפובליקני של רוזוולט היה המושל אלף לנדון מקנזס, מועמד מתון.
אף על פי שפרשנים חזו קרב צמוד, רוזוולט ניצח את הניצחון האלקטורלי הגדול ביותר מאז שהמפלגה הרפובליקנית קמה בעשור השישי של המאה ה-19, וניצח בכל מדינה פרט למיין וורמונט.
בכך שזכה ב-523 אלקטורים, רוזוולט קיבל 98.49% מהאלקטורים, האחוז הכי גבוה מאז 1820. זה גם היה שיא במספר האלקטורים שמועמד לנשיאות זכה בהם, ושיא זה נשבר רק בידי רונלד רייגן ב-1984, כשניתן היה לזכות בעוד 7 אלקטורים.
רוזוולט גם זכה ב-60.8% מהקולות, אחוז הקולות השני הגבוה ביותר שמועמד לנשיאות זכה בו מאז 1820 (באחוז הגבוה ביותר זכה לינדון ג'ונסון ב-1964).
הנשיא רוזוולט פגש בבחירות המקדימות רק יריב אחד שלא היה מועמד מקומי: הנרי ברקינרידג', עורך דין מניו יורק שהתנגד לניו דיל, וניסה לרוץ מול רוזוולט בארבע מערכות בחירות מקדימות.
ברקינרידג' הפסיד הפסדים גדולים וכך הוכח שהניו דיל הוא פופולרי בקרב הדמוקרטים.
בניו ג'רזי, רוזוולט לא נרשם והפסיד לברקינרידג', אף על פי ש-19% מהתושבים רשמו את שמו על הפתק.
מועמדיו של רוזוולט לתפקידי הצירים ניצחו בקלות בניו ג'רזי ובכל מקום אחר.
מספר הקולות הגבוה ביותר שקיבל ברקינרידג' היה 15% במרילנד.
רוזוולט השיג 93% מהקולות בבחירות, בהשוואה ל-2% בלבד לברקינרידג'.
1,100 הצירים של המפלגה הדמוקרטית התכנסו בפילדלפיה בין 23 ו-27 ביולי ותמכו פה אחד ברוזוולט ובג'ון גארנר.
לבקשתו של רוזוולט, חוק שני השלישים, שנתן לדרום זכות וטו, בוטל.
הוועידה הרפובליקנית הלאומית של 1936 התכנסה בקליבלנד, אוהיו, בין 9 ו-12 ביוני.
אף על פי שהרבה מועמדים רצו את המועמדות הרפובליקנית, רק שניים, המושל אלף לנדון והסנאטור ויליאם בורה, נחשבו למועמדים רציניים.
עורך הדין ארל וורן מקליפורניה, מושל דרום דקוטה ויליאם גרין וסטפן דיי מאוהיו זכו בפריימריז במדינות שלהם.
בורה בן השבעים, שהיה פרוגרסיבי ידוע, ניצח בוויסקונסין, נברסקה, פנסילבניה, מערב וירג'יניה ואורגון וגם קיבל כמות מכובדת של קולות באילינוי שהייתה שייכת לפרנק נוקס, ובדרום דקוטה, שהייתה שייכת לגרין.
אך מנהיגי המפלגה תמכו כמעט פה אחד בלנדון, איש עסקים עשיר שהיה איש מרכז.
לנדון זכה במסצ'וסטס ובניו ג'רזי ושלט באסיפות הבחירה.
לאחר שפרנק נוקס פרש כדי להיות המועמד לסגן הנשיא של לנדון, ולאחר שפרשו גם וורן, גרין ודיי, התוצאה הייתה:
רבים, וגם בכירים במפלגה הדמוקרטית, ציפו שיואי לונג, הסנאטור הדמוקרט הצבעוני מלואיזיאנה, ירוץ במפלגה שלישית עם תוכנית "חלוקת העושר" שלו כמצע.
הסקרים בין 1934 ו-1935 טענו שלונג יכול היה לזכות לתמיכתם של בין שישה או שבעה מיליון אזרחים, בערך 15% מהקולות שהצביעו בבחירות הללו.
אולם לונג נרצח בספטמבר 1935. היסטוריונים טענו שלונג לא התכוון לרוץ בבחירות הללו.
במקום, הוא תכנן יחד עם האב צ'ארלס קוגלין, כומר קתולי ומנחה תוכנית רדיו, להריץ אדם אחר בתור נציג מפלגה שלישית.
הרעיון היה לפלג את הקולות השמאליים, וכך לאפשר לרפובליקנים לנצח.
באמצעות הוכחת כוחו, יחכה לונג עוד ארבע שנים וירוץ מטעם הדמוקרטים ב-1940.
לפני מותו של לונג, המועמדים המובילים לתפקיד היו הסנאטור ויליאם בורה, ברטון וילר (שהיה סגנו של רוברט לה פולט ב-1924) והמושל פלויד אולסון ממינסוטה.
לאחר ההתנקשות בלונג, שני הסנאטורים איבדו את רצונם להתחרות, ואולסון סבל ממחלת הסרטן שמנעה ממנו להתמודד.
האב קוגלין, יחד עם הדוקטור פרנסיס טאונסנד, שהיה פעיל פוליטי מהשמאל שדרש את יצירת מערכת הפנסיה, והכומר ג'רלד סמית', נאלצו לבחור בויליאם למקה, חבר קונגרס רפובליקני מדרום דקוטה, כמועמדה של "מפלגת האיחוד".
ללמקה לא הייתה כריזמה ומעמד לאומי, והוא לא הצליח בבחירות, והשיג רק שני אחוזים מהקולות.
ויליאם דאדלי פאלאי, מנהיג הלגיון הכסוף של אמריקה, ניסה להתמודד במסגרת המפלגה הנוצרית בוושינגטון, אולם השיג מעט פחות מ-2,000 קולות.
הבחירות זכורות בעיקר בגלל תחזית העיתון The Literary Digest.
הסקר התבסס על עשרה מיליון שאלונים שנשלחו לקוראים פוטנציאליים, מהם חזרו כ-2.3 מיליון.
העיתון, שחזה בהצלחה את מנצח הבחירות מאז 1916, הכריז ב-31 באוקטובר שלנדון יזכה בבחירות עם 370 אלקטורים: זאת בגלל שרוב מינוייו היו רפובליקנים.
כל סקר אחר טען שרוזוולט ינצח, אף על פי שרובם טענו שישיג רק 360 אלקטורים.
בנוסף, הדגימה של The Literary Digest לא הייתה אקראית, אלא הכילה בעיקר מתנדבים, כלומר, מיעוט שהתנגד לרוזוולט.
הטעות בחיזוי פגעה באמינות המגזין והוא נסגר לאחר כמה חודשים.
באותה השנה, ג'ורג' גאלופ, מומחה פרסום שהחל בעריכת סקר מדעי, חזה שרוזוולט ינצח בבחירות בהתבסס על דגימה של 50,000 אנשים.
התחזיות שלו הפכו את הסקרים לנושא מרכזי בבחירות שלאחר מכן, והסקר שלו נשאר אחד מהכלים החשובים במהלך מערכות הבחירות.
לנדון נתפס כמועמד לא אטרקטיבי, שהמעיט בעריכת מסעות בחירות ברחבי המדינה.
הוא התמקד בתקיפת הניו דיל ומדיניותו הכלכלית של רוזוולט, וכן ביקר את אופן ניהול ממשלו.
רוב ההתקפות לא באו ממנו אלא ממנהלי מסע הבחירות.
בחודשיים לאחר היבחרו של לנדון, הוא לא הופיע בציבור.
לנדון כיבד והעריץ את רוזוולט, ואף קיבל את רוב העקרונות של תוכנית הניו דיל.
הוא טען שהתוכנית עוינת לעסקים ושהיא מקדמת בזבוז וחוסר יעילות.
רוזוולט ניצח בקלות, וזכה ב-46 מדינות מתוך 48, כשהדמוקרטים משיגים הישגים נאים בבחירות לקונגרס.
לאחר שלינדון ג'ונסון זכה ב-61% מהקולות ב-1964, 60 האחוזים מהקולות שרוזוולט השיג הם האחוז השני בגובהו של קולות שהשיג מועמד אי פעם, מאז היבחרו של ג'יימס מונרו ללא מתחרים ב-1820. הוא השיג 98.5% מהאלקטורים, האחוז הגבוה ביותר במהלך העידן הדו-מפלגתי.
רוזוולט זכה במספר האלקטורים הגדול ביותר עד אז, ורק רונלד רייגן עקף אותו ב-1984, כשניתן היה לזכות בעוד שבעה אלקטורים.
גארנר זכה באחוז האלקטורים הגבוה ביותר לכל סגן נשיא.
לנדון היה המועמד השני מהמפלגות הגדולות שזכה בפחות מעשרה אלקטורים, יחד עם ויליאם הווארד טאפט שהשיג שמונה בלבד ב-1912. אף מועמד מהמפלגות הגדולות לא השיג מספר אלקטורים נמוך כל כך מאז.
המועמד שהגיע הכי קרוב לכך היה וולטר מונדייל, יריבו של רייגן ב-1984, שהשיג שלושה עשר אלקטורים בלבד.
כמה פרשנים פוליטיים חזו שהרפובליקנים יהפכו למוקצים בגלל הזיהוי שלהם עם השפל הגדול, ויכחדו במהרה.
אך הרפובליקנים השיגו הישגים בבחירות לקונגרס ב-1938, אף על פי שבנשיאות הם לא זכו עד ל-1952.
לנדון זכה רק במדינות מיין ובוורמונט.
מ-1856 עד 1960, תמיד הצביעה ורמונט לרפובליקנים, שיא בהיסטוריה האמריקנית שנשבר ב-1964. באותה תקופה, מיין הצביעה לרפובליקנים בכל מערכת בחירות חוץ מאחת, ב-1912. לאחר הבחירות, נתלה שלט בגבול בין ורמונט וניו המפשייר, בו היה כתוב "אתם עוזבים את ארצות הברית".
חלק מיועציו של רוזוולט אף התבדחו וטענו שמכירת ורמונט מיין לקנדה תכסה את חובותיה של ארצות הברית.
נכון ל-2017, אפילו לאחר רבע מאה כמדינה דמוקרטית מסורתית, ורמונט תמכה ביותר מועמדים רפובליקנים לנשיאות מכל מדינה אחרת.
מיין תמכה ברפובליקנים בין 1856 ל-1960, פרט ל-1912 בה תמכה בוודרו וילסון (וגם אז, ברוב פשוט ולא מוחלט).
בפנסילבניה, שהייתה מדינה רפובליקנית עד 1936, רוזוולט ניצח.
הוא היה המועמד הדמוקרטי הראשון שזכה בה מאז ג'יימס ביוקנן המקומי.
רוזוולט זכה בבחירות הללו לתמיכת 85% מהמצביעים היהודים.
הבחירות לנשיאות ארצות הברית ב-1940 היו מערכת הבחירות הנשיאותיות ה-39 בתולדות ארצות הברית, ונערכו ב-5 בנובמבר 1940. הבחירות נערכו בצִלה של מלחמת העולם השנייה באירופה, כשארצות הברית מתאוששת לאיטה מהשפל הגדול.
הנשיא המכהן, פרנקלין דלאנו רוזוולט מהמפלגה הדמוקרטית, שבר את המסורת ורץ לתקופת כהונה שלישית, דבר שהיה נושא מרכזי במערכת הבחירות.
המועמד הרפובליקני המפתיע היה איש העסקים ונדל וילקי, "סוס שחור" שיצא כנגד מה שלדבריו היה חוסר הצלחתו של רוזוולט לסיים את השפל וכנגד תשוקתו, לכאורה, ליציאה למלחמה.
רוזוולט, שהיה מודע לחוזקה של התנועה הבדלנית בארצות הברית, הבטיח שאם יבחר מחדש, הוא לא יתערב במלחמות מחוץ לגבולות ארצות הברית.
וילקי ניהל מסע בחירות אנרגטי והצליח להעיר את בסיס התמיכה הרפובליקני במערב התיכון ובצפון-מזרח ארצות הברית.
אך רוזוולט זכה בניצחון נוח, בגלל התמיכה החזקה שקיבל מאיגודי העובדים, מהערים הגדולות, מהמיעוטים ומהדרום הדמוקרטי.
הוא הפך לנשיא הראשון והיחיד שנבחר לכהונה שלישית מלאה.
רוזוולט נבחר מחדש ב-1940 בעזרת ניצחונות בהפרשים גדולים בערים הגדולות.
בצפון, הערים עם אוכלוסייה של מעל 100,000 אזרחים העניקו לרוזוולט 60% מהקולות, והערים הקטנות יותר, הכפריות והפרוורים תמכו בווילקי בשיעור של 52%.
העברת התיקון ה-22 לחוקת ארצות הברית ב-1947 קבע את מערכת בחירות זו בתור מערכת הבחירות היחידה בה נבחר נשיא אמריקני לכהונה שלישית.
רוזוולט נבחר גם לכהונה רביעית במערכת הבחירות הבאה.
פרנקלין דלאנו רוזוולט, נשיא ארצות הברית מניו יורק
ג'יימס פארלי, המנהל הכללי של הדואר לשעבר מניו יורק
ג'ון גארנר, סגן נשיא ארצות הברית מטקסס
במהלך חורף, אביב וקיץ 1940, היו שמועות שרוזוולט מתכנן לשבור את המסורת ולרוץ לתקופת כהונה שלישית.
מסורת של שתי כהונות, למרות שלא עוגנה בחוקה, הייתה מקובלת מאז שג'ורג' וושינגטון בחר לא לרוץ לכהונה שלישית, ולמרות ששני נשיאים שכיהנו שתי כהונות (יוליסס ס.
גרנט ותיאודור רוזוולט) ניסו להיבחר לכהונה שלישית, שנים מספר לאחר שסיימו את כהונתם, אף נשיא מכהן לא ניסה לעשות זאת.
רוזוולט לא אישר זאת ואפילו רמז לכמה דמוקרטים שהוא יפרוש ושכדאי שהם ינסו להתמודד.
אך כשמערב אירופה נכבש בידי גרמניה הנאצית ובריטניה אוימה בידי הנאצים באביב ובקיץ, החליט רוזוולט שרק הוא יכול לנווט את האומה בבטחה מול האיום הנאצי.
מנהיגי המפלגה גם חששו שאין דמוקרט אחר שיצליח לנצח את וילקי.
בוועידה הדמוקרטית בשיקגו בחודש יולי, רוזוולט ניצח בקלות את פארלי וגארנר, סגן הנשיא שלו.
גארנר היה שמרן מטקסס שלא חיבב את מדיניותו הכלכלית והחברתית של רוזוולט.
לכן רוזוולט בחר בהנרי וולאס מאיווה, מזכיר החקלאות וליברל מובהק, בתור המועמד לתפקיד סגן הנשיא.
אך כמה שמרנים במפלגה ראו את וולאס כיותר מדי רדיקלי ומוזר- הוא תמך בניו אייג' והתכתב עם הגורו הרוסי ניקולאי רוריך.
רוזוולט התעקש לשים את וולאס בתפקיד ואלינור רוזוולט באה לשיקגו כדי לתמוך בוולאס בעצמה, והנרי וולאס נבחר להיות המועמד לתפקיד סגן הנשיא עם 626 קולות מול 329 ליושב ראש בית הנבחרים, ויליאם בנקהד.
ונדל וילקי, איש עסקים מניו יורק
תומאס דיואי, התובע המחוזי של מנהטן מניו יורק
הרברט הובר, נשיא ארצות הברית לשעבר מקליפורניה
בחודשים שלפני הוועידה הרפובליקנית הלאומית בפילדלפיה ב-1940, הייתה המפלגה הרפובליקנית חלוקה בין בדלנים, שרצו להתרחק מהמלחמה בכל מחיר, לחסידי ההתערבות, שהרגישו שבריטניה ובעלות הברית צריכות את עזרתם כדי למנוע מהגרמנים לשלוט באירופה.
כל שלושת המועמדים המובילים - הסנאטור רוברט טאפט מאוהיו, הסנאטור ארתור וונדנבורג ממישיגן והתובע המחוזי תומאס דיואי מניו יורק - היו בדלנים בדרגות שונות.
טאפט היה המנהיג של האגף השמרני, הבדלני, שכוחו היה במערב התיכון ובחלקים מהדרום.
דיואי, התובע המחוזי של מנהטן, עלה לגדולה בזכות כך ששלח לכלא כמה דמויות מפורסמות מהמאפיה, ובעיקר את לאקי לוצ'יאנו.
הוא זכה ברוב הבחירות המקדימות באביב 1940, והגיע לוועידה ביוני עם המספר הגבוה ביותר של צירים, אך עדיין לא הגיע למספר שנזקק לו כדי לנצח.
וונדנבורג, הרפובליקני המבוגר ביותר בסנאט, היה מועמד שנתמך בעיקר במישיגן ונחשב למועמד פשרה אם דיואי או טאפט ייכשלו.
הנשיא לשעבר הרברט הובר נחשב למועמד פשרה גם כן.
אך לכל אחד מהם הייתה חולשה שאפשר היה לנצלה: הבדלנות של טאפט והתנגדותו לכל מעורבות במלחמת העולם, שכנעה את מנהיגי הרפובליקנים שלא יזכה בבחירות הכלליות, במיוחד לאחר נפילת צרפת במאי 1940 והאיום הגרמני על בריטניה.
גילו הצעיר של דיואי (38) וחוסר הידע שלו במדיניות חוץ גרמו למועמדותו להיחלש עם עלייתם של הנאצים.
ב-1940, וונדנבורג גם היה בדלן (עד ששינה את מדיניותו במלחמת העולם השנייה) ומסע הבחירות העצל והמנומנם שלו לא הלהיב את הבוחרים.
הובר עדיין נחשב למי שהיה אחראי לנפילת הבורסה ב-1929 ולשפל הגדול.
לכן היה מקום למועמד לא מוכר להתגלות ולתפוס את תפקיד המועמד.
תעשיין מוול סטריט בשם ונדל וילקי, שמעולם לא רץ למשרה ציבורית לפני כן, היה למועמד המפתיע.
וילקי, יליד אינדיאנה ודמוקרט לשעבר שתמך ברוזוולט ב-1932, נחשב לבחירה בלתי סבירה.
וילקי הגיע לתודעת הציבור כשביקר את ניסיונותיו של רוזוולט להילחם במונופולים בתעשיית החשמל.
וילקי היה המנכ"ל של חברת חשמל שסיפקה כוח חשמלי ל-11 מדינות.
ב-1933, רוזוולט יצר את רשות עמק טנסי, שהבטיחה שליטה על שיטפונות ולספק כוח חשמלי זול לאוכלוסייה החלשה בעמק טנסי.
אך רשות עמק טנסי התחרתה בחברה של וילקי וגרמה לווילקי להפוך למבקר חריף של התוכנית.
הוא אמר שלממשלה יש יתרונות לא הוגנים מול בעלי חברות פרטיות, ולכן הממשלה לא יכולה להתחרות נגדם באופן ישיר.
אך וילקי לא ביקר את כל תוכניות הרווחה, ולמעשה הוא תמך באלו שהאמין שמתקנות כשלים במערכת השוק החופשי.
זאת ועוד, בניגוד למועמדים המובילים, וילקי תמך במתן עזרה לבריטים במלחמה ללא התערבות מעשית במלחמה, וכך זכה בתמיכת רפובליקנים מהחוף המזרחי שלא אהבו את עמדת מנהיגי מפלגתם.
רבים מהרפובליקנים האמינו שווילקי יוכל למשוך מצביעים, ואילי התקשורת הרפובליקנים תמכו בו.
אך נראה היה שוילקי לא יצליח, כיוון שסקרים הראו שדיואי יקבל 67% מהקולות ואילו ווילקי 3% בלבד.